Ir-regolament tal-kummissjoni (KEE) Nru 1265/90
tal-14 ta' Mejju 1990
li jemenda r-Regolament (KEE) Nru 429/90 dwar l-għotja permezz ta' stedina għal offerta ta' għajnuna għal butir konċentrat maħsub għall-konsum dirett fil-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ekonomika Ewropea,
Wara li kkunsidrat ir-Regolament (KEE) Nru 804/68 tas-27 ta' Ġunju 1968 dwar l-organizzazzjoni komuni tas-suq fil-ħalib u fil-prodotti mill-ħalib [1], kif l-aħħar emendat bir-Regolament (KEE) Nru 3879/89 [2], u partikolarment Artikolu 7a (3) tiegħu,
Billi, skond ir-Regolament tal-Kummissjoni (KEE) Nru 429/90 [3], tingħata għajnuna għall-butir konċentrat maħsub għall-konsum dirett fil-Komunità; billi għandu jiġi speċifikat li l-għajnuna għandha tingħata għal butir konċentrat li jilħaq l-ispeċifikazzjonijiet fl-Anness ma' dak ir-Regolament; billi, għal raġunijiet ta' imparzjalità, dan ir-Regolament għandu jkun applikabbli mid-data tad-dħul fis-seħħ tar-Regolament (KEE) Nru 429/90;
Billi l-miżuri provvduti f'dan ir-Regolament huma skond l-opinoni tal-Kumitat Amministrattiv għall-Ħalib u Prodotti tal-Ħalib,
ADOTTAT DAN IR-REGOLAMENT:
Artikolu 1
Artikolu 1(1) tar-Regolament (KEE) Nru 429/90 huwa hawnhekk sostitwit b'dan li ġej:
"1. Għandha tingħata għajnuna għall-butir konċentrat prodott fi stabbiliment approvat skond Artikolu 9 u magħmul jew mill krema jew mill-butir fabbrikati fil-Komunità, meta dan il-butir jilħaq l-ispeċifikazzjonijiet fl-Anness ma' hawnhekk, sakemm fil-każ tal-butir, dan tal-aħħar ma kienx is-suġġett ta' xiri minn aġenziji tal-intervent jew ta' ħażna privata. Il-butir konċentrat għandu jkun maħsub għall-konsum dirett fil-Komunità."
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b'effett mill-1 ta' Marzu 1990.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta' Mejju 1990.